stanford-oval/wikipedia huggingface dataset:
Bruttokansantulo

Bruttokansantulo (BKTL) on kansantalouden tilinpidon käsite, joka kuvaa maan tuotannosta saamia tuloja. Se eroaa yleisemmin käytetystä bruttokansantuotteesta (BKT) siinä, että mukaan lasketaan ulkomailta saadut ja sinne maksetut tulot: BKTL = BKT - kotimaisten talousyksiköiden ulkomaisille talousyksiköille maksamat ensitulot + kotimaisten talousyksiköiden ulkomaisilta talousyksiköiltä saamat ensitulot.
Kansantuotteen tuottamiseen osallistuneet työntekijät, raaka-aineiden toimittajat sekä sijoittajat saavat korvaukseksi tuotantotekijäkorvauksia. Kun tuotantotekijäkorvaukset lasketaan yhteen, saadaan bruttokansantulo.
Huomioon otettavia tuloja:
korot
osingot
palkat
tukipalkkiot
tuotannon ja tuonnin verot
uudelleen sijoitetut voitot, jotka ovat peräisin kotimaan yritysten ulkomaan sijoituksista
BKTL:n ja BKT:n vertailu

| Sija> .Sija. | Valtio | BKTL (Maailmanpankin tiedot)> BKTL | BKTL (Maailmanpankin tiedot)> BKTL − BKT | BKTL | BKTL> BKTL − BKT | BKT yhteensä |
| --- | --- | --- | --- | --- | --- | --- |
| 1 |  Yhdysvallat | 20 636 317 | 91 974 | 20 837 347 | 293 004 | 20 544 343 |
| 2 |  Kiina | 13 181 372 | -426 779 | 13 556 853 | -51 298 | 13 608 151 |
| 3 |  Japani | 5 226 599 | 255 276 | 5 155 423 | 184 100 | 4 971 323 |
| 4 |  Saksa | 3 905 321 | -42 299 | 4 058 030 | 110 410 | 3 947 620 |
| 5 |  Ranska | 2 855 844 | -45 685 | 2 832 584 | 43 684 | 2 804 484 |
| 6 |  Britannia | 2 777 405 | -77 891 | 2 816 805 | -38 491 | 2 855 296 |
| 7 |  Intia | 2 727 893 | 9 161 | 2 691 040 | -27 692 | 2 718 732 |
| 8 |  Italia | 2 038 376 | -45 488 | 2 106 525 | 22 661 | 2 083 864 |
| 9 |  Brasilia | 1 902 286 | 16 804 | 1 832 170 | -53 312 | 1 885 482 |
| 10 |  Kanada | 1 665 565 | -47 776 | 1 694 054 | -19 287 | 1 713 341 |
Aiheesta muualla

Bruttokansantulo (stat.fi)
Tilastokeskus  tilastokoulu: Kansantalouden tilinpito (stat.fi)
GNI  Atlas method (current US$) (englanniksi) (worldbank.org)
GNI per capita  Atlas method (current US$; formerly GNP per capita) (englanniksi) (worldbank.org)
GNI  PPP (current international $)  formerly PPP GNP (englanniksi) (worldbank.org)
GNI per capita  PPP (current international $) (englanniksi) (worldbank.org)
Rododáfni

| Rododáfni Ροδοδάφνη |
| --- | --- |
 Rododáfnin rantaa.
 Rododáfni
 Koordinaatit: 38°16′15″N, 22°3′6″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Akhaia
Kunta:  Aigiáleia
Hallinto:  
 – Asutustyyppi:  kaupunki
 – Kallikrates-koodi:  3702060101
Väkiluku (2011):  2 564
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Rododáfni (kreik. Ροδοδάφνη) on Kreikan kaupunki, joka kuuluu hallinnollisesti Aigiáleian kuntaan, Akhaian alueyksikköön ja Länsi-Kreikan alueeseen. Se muodostaa oman kaupunkiyhdyskuntansa (Δημοτική Κοινότητα Ροδοδάφνης, Dimotikí Koinótita Rododáfnis). Kaupungin väkiluku on 2 564 (vuonna 2011).
Rododáfnin pieni kaupunki, suomeksi ”Oleanteri”, sijaitsee Korintinlahden etelärannalla noin neljä kilometriä luoteeseen Aígion kaupungista ja noin 28 kilometriä itään Patraksesta. Asutuksen aikaisempi nimi oli vuoteen 1928 saakka Mourlá (Μουρλά). Kaupungin eteläpuolelta kulkee A8-valtatie.
Aiemmin kaupunki kuului Sympoliteían kuntaan ja vuodesta 2011 lähtien Aigiáleian kunnan Sympoliteían kunnallisyksikköön.
Aiheesta muualla

Kuvia tai muita tiedostoja aiheesta Rododáfni Wikimedia Commonsissa
Rhomborrhina

| Rhomborrhina |
| --- | --- |
 Rhomborrhina japonica
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Alaheimo::  Cetoniinae
Tribus::  Goliathini
Suku::  Rhomborrhina  Burmeister, 1842
Lajit
 Rhomborrhina aterrima  Rhomborrhina bousqueti  Rhomborrhina formosana  Rhomborrhina fuscipes  Rhomborrhina gigantea  Rhomborrhina japonica  Rhomborrhina jeanneli  Rhomborrhina maculicrus  Rhomborrhina melleyi  Rhomborrhina olivacea  Rhomborrhina pilifera  Rhomborrhina polita  Rhomborrhina resplendens  Rhomborrhina splendida  Rhomborrhina taiwana  Rhomborrhina unicolor 
Katso myös
   Rhomborrhina Wikispeciesissä  
Infobox OKNimi-testi OK: 
Rhomborrhina on kovakuoriaisiin (Coleoptera) kuuluva suku.
Lajeja

| 0 | 1 | 2 | 3 |
| --- | --- | --- | --- |
|  Rhomborrhina aterrima  Rhomborrhina bousqueti  Rhomborrhina formosana  Rhomborrhina fuscipes |  Rhomborrhina gigantea  Rhomborrhina japonica  Rhomborrhina jeanneli  Rhomborrhina maculicrus |  Rhomborrhina melleyi  Rhomborrhina olivacea  Rhomborrhina pilifera  Rhomborrhina polita |  Rhomborrhina resplendens  Rhomborrhina splendida  Rhomborrhina taiwana  Rhomborrhina unicolor |
Rod Blagojevich

| Rod Blagojevich |
| --- | --- |

Illinois’n 40. kuvernööri
 13. tammikuuta 2003 – 29. tammikuuta 2009  
Varakuvernööri:  Pat Quinn
Edeltäjä:  George Ryan
Seuraaja:  Pat Quinn
Yhdysvaltain edustajainhuoneen jäsen Illinois’n 5. vaalipiiristä
 3. tammikuuta 1997 – 3. tammikuuta 2003  
Edeltäjä:  Michael Patrick Flanagan
Seuraaja:  Rahm Emanuel
Henkilötiedot
Syntynyt: 10. joulukuuta 1956 (ikä 67) Chicago, Illinois, Yhdysvallat
Ammatti:  asianajaja syyttäjä
Puoliso:  Patricia Mell Blagojevich
Tiedot
Puolue:  demokraatit
Uskonto:  ortodoksinen kristitty
 Nimikirjoitus
Rod Blagojevich (s. 10. joulukuuta 1956) on yhdysvaltalainen demokraattipoliitikko ja Illinois’n osavaltion entinen kuvernööri, joka pidätettiin 9. joulukuuta 2008 epäiltynä korruptiosta. Hänen väitetään yrittäneen myydä presidentiksi vuoden 2008 vaaleissa valitun Barack Obaman senaattorinpaikkaa eniten tarjoavalle, minkä vuoksi osavaltion edustajainhuone päätti lähes yksimielisesti nostaa virkasyytteen häntä vastaan. 29. tammikuuta 2009 Illinois’n senaatti päätti yksimielisesti erottaa Blagojevichin ja kielsi samalla tältä julkiseen virkaan pääsemisen Illinois’ssa. Joulukuussa 2011 hänet tuomittiin 14 vuodeksi vankeuteen. Hän vapautui vankilasta helmikuussa 2020 presidentti Donald Trumpin antaman lievennyksen jälkeen.
Poliittinen ura

Blagojevich valittiin Illinois’n edustajainhuoneeseen vuonna 1992 ja Yhdysvaltain kongressiin 1996, jossa hän istui vuoteen 2002, jolloin tuli valituksi kuvernööriksi. Hän voitti vuoden 2006 kuvernöörinvaaleissa republikaanien Judy Baar Topinkan 11 prosenttiyksikön erolla.
Aiheesta muualla

Wikimedia Commonsissa on kuvia tai muita tiedostoja aiheesta .
Illinoisin kuvernöörin virallinen sivusto
Reclusion

| Reclusion Total Devastation |
| --- | --- | --- |

Studioalbumin tiedot
 Äänitetty : syys–lokakuu 2004, Sound Supreme -studio
 Julkaistu: 17. helmikuuta 2005
 Tuottaja(t): Janne Saksa & Total Devastation
 Tyylilaji: industrial metal, death metal
 Kesto: 44.50
 Levy-yhtiö: Firebox
Total Devastationin muut julkaisut
| Roadmap of Pain 2003 | Reclusion 2005 | Wreck 2006 |
Reclusion on suomalaisen industrial death metal -yhtyeen Total Devastationin toinen studioalbumi. Se julkaistiin vuonna 2005 levymerkillä Firebox Records.
Kappaleet

Murderous – 3.25
Divine – 3.01
They Stand on 3 – 3.11
Reclusion – 3.34
Full Circle – 2.53
Converted Illusion – 4.17
Ground Zero – 3.42
Repentance – 4.16
Well of the Dead – 5.19
No Surrender – 3.03
Bleeding Time – 4.02
In the Grip of Winter – 4.07 (Autopsy -cover)
Kokoonpano

| --- | --- |
 Yhtye Jaakko Heinonen – laulu  Harri Pikka – kitara  Saku Hakuli – kitara  Pasi Hakuli – basso  Jarmo Pikka – rummut  Lauri Pikka – musiikkiohjelmointi, taustalaulu :  Vierailevat muusikot Markus Haimelin – piano (kappale 9)  G – muu laulu (kappaleet 2 & 7) Tuotanto Minerva Pappi – masteroija  Janne Saksa – tuottaja, äänittäjä, miksaaja, lyömäsoittimet  Teemu Kumpulainen – layout
Arvostelut

Desibeli.net:
Imperiumi.net:
Soundi:
Aiheesta muualla

Albumi Reclusion Encyclopaedia Metallum -sivustolla (englanniksi)
Reclusion discogs.com -sivustolla
Rhonda Byrne

Rhonda Byrne on australialainen kirjailija ja tv-tuottaja, joka tuli tunnetuksi elokuvasta The Secret ja samannimisestä kirjasta (suom. Salaisuus). Idean elokuvaan Byrne sai luettuaan erään vanhan kirjan siitä, miten maailmankaikkeudessa asiat tapahtuvat. Hän halusi ihmisten ympäri maailmaa saavan tietää, miten elämässä voi onnistua. Hän teki aiheesta ensin elokuvan ja sen pohjalta kirjan, jota on myyty 19 miljoonaa kappaletta. Elokuvan suosioon vaikutti oleellisesti sen näkyminen Oprah Winfreyn ohjelmassa vuonna 2007. Byrne kirjoitti Salaisuudelle jatkoteoksen Voima vuonna 2011.
Aiheesta muualla

Rhonda Byrne's Biography
Rubén Galván

Rubén Galván vuonna 1978.
Rubén Galván (7. huhtikuuta 1952 Comandante Fontana, Formosa – 14. maaliskuuta 2018) oli argentiinalainen jalkapalloilija. Keskikentällä pelanneen Rubén Galvánin seurajoukkue oli lähinnä Club Atlético Independiente. Hänet valittiin myös Argentiinan maailmanmestaruuden saavuttaneeseen joukkueeseen vuonna 1978.
Rodger Bain

Rodger Bain (s. 1945) on englantilainen levytuottaja.
Bain muistetaan parhaiten brittiläisen heavy metal -yhtyeen Black Sabbathin kolmen ensimmäisen albumin tuottajana. Hänen tyyliinsä kuului tuottaa albumit suoraan livenä vailla juurikaan päällekkäisnauhoituksia lyhyessä ajassa.
Bain tuotti myös Judas Priest -yhtyeen ensilevyn Rocka Rollan, tosin Priestin jäsenet olivat pettyneitä lopputulokseen. Tiettävästi Bain hylkäsi Priestin ehdottamien ja myöhemmin yhtyeen toisella albumilla julkaistujen kappaleiden, kuten ”The Ripper”, ”Genocide” ja ”Tyrant”, sisällyttämisen albumille. Kappaleet ovat ajan myötä nousseet yhtyeen klassikkokappaleiksi.
Muita Bainin tuottamia yhtyeitä ovat esimerkiksi Barclay James Harvest ja Budgie. 1970-luvun puolivälin jälkeen Bain lopetti tuottajan työt. 1980-luvun alkupuolella hän perusti oman levymerkin Blue Chip/Cygnet Records.
Roland Petit

Roland Petitin koreografiat yhdistivät fantasiaa ja nykyrealismia.
Roland Petit (13. tammikuuta 1924 – 10. heinäkuuta 2011 Geneve) oli ranskalainen tanssija ja koreografi. Hän meni vuonna 1954 naimisiin Zizi Jeanmairen kanssa, joka on tulkinnut useita hänen koreografioitaan. Hänen muistelmateoksensa J'ai dansé sur les flots julkaistiin vuonna 1993.
Aiheesta muualla

Roland Petitin muistokirjoitus Helsingin Sanomissa (Arkistoitu – Internet Archive)
Roderick Jones

Roderick Jones on ollut seuraavien henkilöiden nimi:
Roderick Jones (1910–1992), walesilainen oopperalaulaja
Roderick Jones (1877–1962), brittiläinen toimittaja
Roderick "Roddy" Jones (s. 1944), brittiläinen uimari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Roderick Jones”, voi hakea sivunnimihaulla, laajalla sivunnimihaulla tai tekstihaulla.
Roderick Jones (baritoni)

Roderick Jones (alun perin Ferndale Glamorgan Gwent; 2. kesäkuuta 1910 – 16. syyskuuta 1992 Newport) oli brittiläinen oopperalaulaja (baritoni).
Jones syntyi kaivostyöläisen pojaksi. Hän opiskeli Royal Academy of Musicissa ensin pianonsoittoa ja sitten laulua. Toinen maailmansota viivästytti hänen uransa alkua; hän palveli laivastossa. Jonesin osaamisesta kiinnostui uusia lahjakkuuksia etsinyt Joan Cross, joka kiinnitti hänet Sadler's Wells Theatreen. Siellä Jones debytoi Balstroden roolissa Benjamin Brittenin oopperan Peter Grimes kantaesityksessä 7. kesäkuuta 1945. Welsh National Operassa Jones teki ensimmäisen esiintymisensä Tonion roolissa Ruggero Leoncavallon Pajatsossa vuonna 1951. Hänen ohjelmistoonsa kuului myös rooleja Giuseppe Verdin, Georges Bizet'n, Giacomo Puccinin, Wolfgang Amadeus Mozartin, Gaetano Donizettin, Ralph Vaughan Williamsin ja Jaromír Weinbergerin teoksissa. Scarpian rooli Toscassa oli Jonesin useimmin esittämä rooli, ja hän tuli siitä tunnetuimmaksi.
Jonesista tuli vuonna 1961 Jamaica School of Musicin johtaja. Vuonna 1970 hän palasi Walesiin Aberystwythin yliopiston opettajana.
Recoil

| Recoil> Tiedot |
| --- | --- |
Toiminnassa:  1986–
Tyylilaji:  electronica avantgarde trip hop synthpop downtempo breakbeat-techno
Kotipaikka:  Lontoo, Englanti, Yhdistynyt kuningaskunta
Jäsenet:  Alan Wilder
Levy-yhtiö:  Mute Sire Reprise / Warner Bros.
Aiheesta muualla
Kotisivut
Infobox OKNimi-testi OK: 
Recoil on entisen Depeche Moden jäsenen Alan Wilderin musiikillinen projekti. Wilder perusti Recoilin ollessaan vielä Depeche Moden jäsen, jotta hän voisi julkaista yhtyeen pop-tyylistä poikkeavaa, kokeellisempaa materiaalia. Wilder ilmoitti lähtevänsä Depeche Modesta vuonna 1995, minkä jälkeen Recoilista tuli hänen ensisijainen yhtyeensä.
Diskografia > Studioalbumit ja EP:t

1+2 (EP, 18. elokuuta 1986 / Stumm 31)
Hydrology (25. tammikuuta 1988 / Stumm 51)
Bloodline (13. huhtikuuta 1992 / Stumm 94)
Unsound Methods (27. lokakuuta 1997 / Stumm 159)
Liquid (6. maaliskuuta 2000 / Stumm 173)
subHuman (9. heinäkuuta 2007 / Stumm 279)
Diskografia > Kokoelma-albumit

Selected (19. huhtikuuta 2010)
Diskografia > Singlet

”Faith Healer” (9. maaliskuuta 1992 / Mute 110) UK nro. 60
”Drifting” (13. lokakuuta 1997 / Mute 209)
”Stalker” / ”Missing Piece” (9. maaliskuuta 1998 / Mute 214)
”Strange Hours” (3. huhtikuuta 2000 / Mute 232)
”Jezebel” (21. elokuuta 2000 / Mute 233)
”Prey” (25. kesäkuuta 2007 / iMute 372)
”Prey” / ”Allelujah” (enhanced CD) (maaliskuu 2008 / CDMute372)
Diskografia > Blu-Ray

A Strange Hour in Budapest (2012)
Diskografia > Muut

”Dum Dum Girl” – Spirit of Talk Talk (2012) by Various Artists
”Inheritance” – Spirit of Talk Talk (2012) by Various Artists
Ritva Lahti

Ritva Tellervo Lahti (s. 1. maaliskuuta 1954 Saarijärvi) on suomalainen yleisurheilija, joka saavutti SM-mitaleja varsinkin keskimatkojen juoksuissa 1970-luvun alussa. Hän edusti Suomea maaotteluissa. Kotimaassa hän edusti Saarijärven Pullistusta.
Lahti saavutti Kalevan kisoissa 800 metrin juoksussa hopeaa vuonna 1971 ja pronssia vuonna 1972. Hän voitti viestijuoksun SM-kilpailuissa 3 × 800 metrillä Saarijärven Pullistuksen joukkueessa kultaa vuosina 1970, 1971 ja 1972 sekä saavutti hopeaa vuonna 1973. Sisäratojen SM-kilpailuissa hän saavutti 800 metrin juoksussa hopeaa vuonna 1972 ja pronssia vuonna 1971 sekä 400 metrin juoksussa pronssia vuosina 1971 ja 1972.
Lahti edusti Suomea maaotteluissa 800 metrin juoksussa Viroa vastaan Tallinnassa kesäkuussa 1971, Isoa-Britanniaa vastaan Helsingissä heinäkuussa 1972 ja Ruotsia vastaan Helsingissä elokuussa 1972 sekä hallimaaottelussa Ruotsia vastaan Göteborgissa helmikuussa 1972.
Lahden omia ennätyksiä ovat 400 metrin juoksussa 58,6 vuodelta 1971, 800 metrin juoksussa 2.08,3 vuodelta 1972 ja 1 500 metrin juoksussa 4.37,8 vuodelta 1971.
Riittakerttu Kaltiala

Riittakerttu Kaltiala (s. 1965) on suomalainen psykiatri. Hän on Tampereen yliopiston nuorisopsykiatrian professori ja Tampereen yliopistollisen sairaalan keskitettyjen nuorisopsykiatrian palveluiden ylilääkäri. Hän on lisäksi toiminut Pirkanmaan hyvinvointialueen nuorisopsykiatrian vastuualuejohtajana.
Kaltiala opiskeli lääketiedettä Tampereen yliopistossa ja väitteli tohtoriksi vuonna 1995. Väitöskirja käsitteli potilaskokemuksia tahdosta riippumattomasta hoidosta. Kaltialasta tuli erikoislääkäri psykiatrian (1999), nuorisopsykiatrian (2004) ja oikeuspsykiatrian (2016) aloilla. Lisäksi hän sai vuonna 2000 yhteiskuntatieteiden kandidaatin oppiarvon. Kaltiala oli dosentti Tampereen yliopistossa vuodesta 2000 ja Oulun yliopistossa vuodesta 2008 ennen nimitystään nuorisopsykiatrian professoriksi Tampereen yliopistoon vuonna 2009.
Kaltialasta tuli erityisen vaikeahoitoisten alaikäisten psykiatrisen tutkimus- ja hoitoyksikön ylilääkäri yksikön perustamisen yhteydessä Tampereen yliopistollisessa sairaalassa vuonna 2002. Kaltialasta tuli sukupuoliahdistusta kokevien nuorten arviointien vastuuhenkilö Tampereen yliopistollisessa sairaalassa vuonna 2011. Hän on tehnyt ja julkaissut huomattavasti tutkimusta alaikäisten sukupuoli-identiteetin aiheista. Kaltialalle myönnettiin maaliskuussa 2024 17. Arkkiatri Risto Pelkosen Pikkutikka-palkinto. Myöntämisperusteluissa viitattiin menestykselliseen ja pitkäjänteiseen työhön nuorisopsykiatrian alan kehittämisessä Suomessa.
Kaltiala on ollut tekemässä lähes 250 kansainvälistä tutkimusjulkaisua (2024). Hän on myös ohjannut väitöskirjoja.
Translakikeskustelu

Joulukuussa 2022 Kaltiala antoi eduskunnan sosiaali- ja terveysvaliokunnalle lausunnon, jossa hän vastusti juridisen sukupuolen muuttamisen sallimista alaikäisille henkilöille. Hänen mukaansa sukupuoli-identiteetin perusteella ei tulisi aloittaa fyysisiä hoitoja ennen aikuisikää. Kaltiala perusteli tätä sillä, että nuoruusiässä identiteetti on vasta muodostumassa. Kaltialan mukaan nuoruusiän transsukupuolisuuskokemus on melko pysyvä vasta jos kokemus on ollut selkeä jo lapsuudessa ja entisestään vahvistunut murrosiän aikana. Kaltiala puolusti lapsen hyväksymistä sellaisenaan ja esitti juridisen sukupuolimerkinnän muuttamisen alaikäisen kohdalla olevan voimakasta kehityksen ohjaamista.
Seta on painottanut transsukupuolisten nuorten pikaisen hoidon ja tuen mahdollistamisen tärkeyttä vedoten heidän itsemurhariskinsä kohonneisuuteen. Kaltiala piti perustelua disinformaationa ja vetosi aineistoihin, joiden mukaan tutkimuksiin hakeutuneiden nuorten itsemurhatapaukset ovat olleet hyvin harvinaisia ja toisaalta itsemurhakuolleisuus on ollut merkittävästi koholla sukupuolenkorjaushoitoja saaneiden aikuisten parissa. Kaltiala nosti esiin tutkimustiedon, jonka mukaan neljä viidestä lapsuusiässä vastakkaiseen sukupuoleen identifioituneesta kokee murrosiässä toisin. Setan edustajat vastasivat viittaamalla muihin tutkimuksiin, joiden mukaan yli 90 %:lla lapsuusiässä toiseen sukupuoleen identifioituneista kokemus on pysynyt samana murrosiän jälkeenkin. Setan edustajat kiistivät syytöksen disinformaatiosta vedoten suomalaisiin ja kansainvälisiin tutkimuksiin, jotka viittasivat transsukupuolisten lasten ja nuorten itsetuhoisuusalttiuden kohonneisuuteen. Setan edustajien mukaan itsetuhoisuusriski oli suuri niillä nuorilla, jotka eivät saaneet tukea perheiltään ja tulleet kohdatuiksi oikein. Setan edustajat arvostelivat Kaltialan lapsia ja nuoria koskevaa puhetapaa vähemmistöstressiä luovaksi.
Ritva Laatto

Ritva Laatto ja itäsaksalainen Gerhard Kasper vuonna 1968.
Ritva Alli Inkeri Laatto (o.s. Putkonen, myöh. Laatto-Ahlström; 14. helmikuuta 1930 Helsinki – 6. huhtikuuta 2007 Helsinki) oli suomalainen teatteriohjaaja.
Laaton vanhemmat olivat iho- ja sukupuolitautien professori Tauno Putkonen ja Aili Kiljunen. Laatto kirjoitti ylioppilaaksi vuonna 1947 ja suoritti kaksi vuotta myöhemmin Bachelor of Arts -tutkinnon Smith Collegessa Yhdysvalloissa. Hänet hyväksyttiin vuonna 1953 yhtenä ensimmäisistä naisista opiskelemaan ohjausta Suomen teatterikouluun, ja hän oli vuonna 1956 Elina Lehtikunnaksen ohella ensimmäinen koulun ohjaajalinjalta valmistunut. Lisäksi hän suoritti vuonna 1958 filosofian maisterin tutkinnon.
Laatto oli vuosina 1956–1962 ohjaajana Kansallisteatterissa. Hänen ohjaustöitään olivat muun muassa Sulhaseni Ernest, Naisten koulu sekä Kolmen iloisen rosvon Suomen-kantaesitys. Laatto irtisanottiin Kansallisteatterista hänen ajauduttuaan syksyllä 1961 erimielisyyksiin näyttelijöiden kanssa näytelmän Altonan vangit harjoitusten aikana. Vuosina 1963–1965 hän oli Suomen Teatteriliiton toimitusjohtajana. Laatto oli mukana perustamassa vuonna 1962 teatterikoulun korkeakouluosastoa ja toimi sen ensimmäisenä vakituisena esimiehenä vuosina 1966–1968.
Laatto perusti vuonna 1971 Helsinkiin nukketeatteri Vihreän Omenan yhdessä Lea Wallinin, Sirppa Sivori-Aspin ja Kirsi Aropaltion kanssa ja toimi siellä ohjaajana vuoteen 1972.
Laatto ohjasi Mainos-TV:lle televisioelokuvat ja -näytelmät Mestarin nuuskarasia (1963), Totuuden kosto (1965), Dyskolos eli ihmisviha (1965), Saara (1969) ja Palkka (1970). Vuosina 1978–1981 hän oli Yle TV1:n ohjaajana. Näyttelijänä Laatto esiintyi elokuvissa Tie pimeään (1962) ja Pilvilinna (1970). Hän ohjasi myös kuunnelmia ja laati dramaturgioita lausuntailtoihin. Lisäksi hän ohjasi vuonna 1962 Kansallisteatterin näyttelijöiden voimin Lumikki ja seitsemän kääpiötä -elokuvan ensimmäisen suomenkielisen jälkiäänityksen, joka oli ensimmäinen suomenkielinen Disney-elokuvan dubbaus.
Laatto kuului Suomen teatterikoulun ja Suomen Teatteriohjaajaliiton hallituksiin ja oli Espoon kaupungin kulttuurilautakunnan varapuheenjohtaja vuosina 1977–1979.
Laaton puolisona oli vuodesta 1951 ministeriön osastopäällikkö Erkki Laatto, joka kuoli vuonna 1995. Heillä oli yksi tytär. Laaton toisena puolisona oli vuodesta 2003 Christian Ahlström. Kuollessaan Laatto valmisteli Teatterikorkeakoulun väitöskirjaa.
Rubik (täsmennyssivu)

Rubik voi viitata johonkin seuraavista:
Rubik, suomalainen yhtye
Henkilöitä

Ernő Rubik, unkarilainen professori ja Rubikin kuution keksijä
Ernő Rubik, unkarilainen lentokonesuunnittelija ja edellisen isä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rubik”, voi hakea sivunnimihaulla, laajalla sivunnimihaulla tai tekstihaulla.
Ristijärvi (Ristijärvi)

| Ristijärvi |
| --- | --- |
Valtiot:  Suomi 
Paikkakunta:  Ristijärvi
Koordinaatit:  64°30′40″N, 28°13′00″E
Järvinumero:  59.421.1.001
Mittaustietoja
Pinnankorkeus:  134,3 m 
Rantaviiva:  21,8 km 
Pinta-ala:  3,75 km² 
Tilavuus:  0,011 km³ 
Keskisyvyys:  3 m 
Suurin syvyys:  14,8 m 
 fiRistijärvi 
Ristijärvi on matalahko järvi Ristijärven kunnassa Kainuussa. Sen pinta-ala on 3,7 neliökilometriä. Kuntakeskus sijaitsee järven etelärannalla. Järven etäisyys Kajaanista on 38 kilometriä itäkoilliseen.
Maantiede

Ristijärven pituus kaakosta luoteeseen on 3,7 kilometriä. Järvi koostuu suurelta osin lahdista: Pakarilahti, Raudanlahti, Pohjaslahti ja Hietalahti. Järven itäosasta ulottuu länteen erikoinen niemimaa ja saaristo, jossa erittäin kapeat niemet vaihtelevat vastaavanmuotoisten saarten kanssa. Ristijärvi on keskimäärin matala, mutta Pakarilahden pohjoisosassa on 15 metrin syvänne. Järven vesitilavuus on 11 149 000 kuutiometriä.
Ristijärvi on samantasoinen sen koillispuolisen Tenämän kanssa, ja myös länsipuolisen Iijärven kanssa.
Ristijärven eteläranta on taajaan rakennettu, pohjoisrannalla on peltotilkkuja ja metsämaata.
Ristijärvi (59.421.1.001) kuuluu Ristijärven-Tenämän alueeseen (59.421), joka on kolmannen jakovaiheen vesistö Oulujoen vesistössä (59). Toinen jakovaihe on Emäjoen alaosan alue (59.42) ja ensimmäinen on Hyrynsalmen reitin alaosan alue (59.4). Ristijärvi on laajin Ristijärven-Tenämän alueen neljästä järvestä. Alueeseen kuuluu lisäksi Tenämä, Pieni-Tenämä ja Ruutinlampi.